open-index/open-wikipedia-markdown huggingface dataset:
सुन्द

**सुन्द** (Sunda) से निम्नलिखित का बोध होता है-

* सुन्दलैण्ड (Sundaland), a biogeographical region of Southeast Asia that comprises the Malay Peninsula and the Malay Archipelago islands west of the Wallace Line

## भारत में
* सुन्दा (गोत्र) -- जाटों का एक गोत्र
* सुन्द (असुर) -- एक असुर जो उपसुन्द का भाई था।

## इन्दोनेशिया में
* सुन्दा द्वीपसमूह, इण्डोनेशिया और मलेशिया में स्थित द्वीपसमूह
** Greater Sunda Islands
** Lesser Sunda Islands
* Sunda Strait, the strait between Java and Sumatra
* Sunda Shelf, part of the continental shelf of Southeast Asia, covered by the South China Sea which isolates islands such as Borneo, Sumatra and Java
* सुन्द पर्वत (Mount Sunda), an ancient extinct supervolcano once exist in Priangan highland during Pleistocene age, the predecessor of Tangkuban Perahu, Burangrang, and Bukit Tunggul volcanoes
* सुन्द राज्य, a kingdom that existed in west part of Java island from the 7th century to the 16th century
* सुन्द लोग, an ethnic group in the western part of Java, and a second biggest ethnic group in Indonesia after the Javanese
* सुन्द भाषा, the language of the Sundanese
* सुन्द लिपि
* Kidung Sunda, a literary work that recounts the story of the "Battle of Bubat" between Sundanese and Javanese

## अन्य उपयोग
* Sunda, a fictional country in Eric Ambler's thriller *State of Siege*
* Sunda Kommuna, a municipality in the Faroe Islands
* Sunda, a type of artificial honey spread made in Norway. It was introduced in 1931 and is still in production.
सुन्द और उपसुन्द

**सुन्द** और **उपसुन्द** हिन्दू पौराणिक कथाओं के दो असुर पात्र हैं। वे भाई थे और जम्भ के पुत्र थे। इनकी कथा रामायण में आयी है। बड़े होकर बहुत बलवान हुए। उनकी मति सदा एक सी रहती थी। 

## सन्दर्भ

## इन्हें भी देखें
*तिलोत्तमा

## बाहरी कड़ियाँ
*सुन्द-उपसुन्द की तपस्या

श्रेणी:पौराणिक पात्र
लिखमीदास

**सन्त लिखमीदास** (जन्म विक्रम संवत् 1807 आषाढ सुदी 15 (पूर्णिमा तत्दनुसार  8 जुलाई 1750), राजस्थान के प्रसिद्ध सन्त थे। वे विवाहित थे तथा उनके दो पुत्र और एक पुत्री थी। वे नागौर के निवासी थे। 
उन्होने अनेकों भजन और दोहों की रचना की है जो आज भी बहुत लोकप्रिय हैं। राजस्थान में उनके बहुत से अनुयारी हैं। नागौर के निकट अमरपुर में उनका एक मन्दिर है जहाँ उन्होने जीवित ही समाधि ले ली थी।  उनके गुरु का नाम खीमण जी रीख था उनके भजन मे गुरु साप मे भी खीमण रीख गुरु पुरा  मिलीया है 

श्रेणी:सन्त
इण्डोनेशिया में हिन्दू धर्म

सन २०१० के आँकड़ों के अनुसार इन्दोनेशिया में कुल जनसंख्या के १.७ प्रतिशत लोग हिन्दू हैं। इण्डोनेशिया में ६ आधिकारिक धर्म हैं जिनमें हिन्दू धर्म भी सम्मिलित है।  इण्डोनेशिया में हिन्दू धर्म का पदार्पण पहली शताब्दी में व्यापारियों तथा रामायण और महाभारत आदि धर्मग्रन्थों के साथ हुआ। और यह धर्म यहाँ की संस्कृति और चिन्तन में रच-बस गया और मुख्य रूप से श्रीविजय तथा मजापहित साम्राज्य के समय में हिन्दू संस्कृति का बहुत प्रसार हुआ। सन २०१० की जनसंख्या के आंकड़ों के अनुसार वहाँ लगभग ४० लाख हिन्दू हैं। 

## सन्दर्भ

## इन्हें भी देखें
*हिन्दू धर्म
*भारतीय संस्कृति
*बृहत्तर भारत
*भारत-इण्डोनेशिया सम्बन्ध

## बाहरी कड़ियाँ
*: Hinduism in Indonesia
*The Story of Arjuna Wiwaha (अर्जुन विवाह), an Indonesian epic
* Indonesian Ramayan

श्रेणी:हिन्दू धर्म
श्रेणी:हिन्दू धर्म और इस्लाम
आर के शनमुखम चेट्टी

**सर रामासामी चेट्टी कंदासामी शनमुखम चेट्टी** (17 अक्टूबर 1892 &ndash; 5 मई 1953) एक भारतीय अधिवक्ता, अर्थशास्त्री तथा राजनेता थे, जो 1947 से 1949 तक स्वतंत्र भारत के प्रथम वित्त मंत्री रहे। उन्होंने 1933 से 1935 तक भारत की केन्द्रीय विधान सभा के अध्यक्ष के रूप में, और 1935 से 1941 तक कोचीन राज्य के दीवान के रूप में भी कार्य किया।

शनमुखम चेट्टी का जन्म 1892 में कोयंबटूर के एक साधारण तेली परिवार में हुआ था, और उन्होंने मद्रास क्रिश्चियन कॉलेज और मद्रास लॉ कॉलेज से शिक्षा प्राप्त की। अपनी शिक्षा पूरी होने पर, शनमुखम चेट्टी जस्टिस पार्टी में शामिल हो गए और 1917 में कोयंबटूर नगरपालिका के पार्षद चुने गए। 1920 में जस्टिस पार्टी के टिकट पर उन्होंने मद्रास विधानसभा के लिए चुनाव लड़ा, जिसमें वह विजयी हुए, हालाँकि 1922 में उन्होंने अपने पद से इस्तीफ़ा दे दिया। 

इसके बाद चेट्टी स्वराज पार्टी से जुड़े, और 1924 में भारत की केन्द्रीय विधान सभा के लिए चुने गये। 1932 में उन्हें सभा के उपाध्यक्ष के रूप में चुना गया, और फिर 1933 में वह सभा के अध्यक्ष भी बन गए। 1935 के चुनावों में पराजित होने पर चेट्टी वापस दक्षिण भारत लौट आए, जहां उन्होंने 1935 से 1941 तक उन्होंने कोचीन राज्य के दीवान के रूप में कार्य किया। 

1947 में भारत की स्वतन्त्रता के पश्चात, भारत के प्रथम प्रधान मंत्री, जवाहरलाल नेहरू ने चेट्टी को अपने वित्त मंत्री के रूप में चुना। 
चेट्टी को 26 नवंबर 1947 को स्वतंत्र भारत का पहले बजट पेश करने के लिए भी याद किया जाता है। 

5 मई 1953 को हृदय गति रुक जाने के कारण शनमुखम चेट्टी की मृत्यु हो गई।

## सन्दर्भ

श्रेणी:1892 में जन्मे लोग
श्रेणी:१९५३ में निधन
श्रेणी:भारत के वित्त मंत्री
जावा में हिन्दू धर्म

right|thumb|300px|जावा में योगयाकर्ता के निकट पमबनन का ८वीं शताब्दी में निर्मित हिन्दू मन्दिर
[right|thumb|300px|जाव भाषा में '''[ॐ''']]
[right|thumb|300px|[टेंगर|टेंगर हिन्दुओं का एक धार्मिक अनुष्ठान (१९७१)]]
जावा द्वीप में हिन्दू धर्म ऐतिहासिक रूप से प्रमुख धर्म और संस्कृति रहा है। हाल के दिनों में वहाँ हिन्दू धर्म पुनः लोकप्रिय हो रहा है। 

## सन्दर्भ

## इन्हें भी देखें
*जावा द्वीप
*इण्डोनेशिया में हिन्दू धर्म

श्रेणी:हिन्दू धर्म
जकार्ता इतिहास संग्रहालय

**जकार्ता इतिहास संग्रहालय** () इण्डोनेशिया के जकार्ता नगर के पुराने भाग में स्थित एक संग्रहालय है। इसे फतहिला संग्रहालय या 'बाताविया संग्रहालय' भी कहते हैं। इसका निर्माण १७१० में किया गया था।  यह संग्रहालय १९७४ में खुला और नगर के प्रैगैतिहासिक काल से लेकर  १५२७ में जयकर्ता द्वारा इसकी स्थापना तथा १६वीं शताब्दी में डच द्वारा उपनिवेशीकरण तथा १९४५ में इण्डोनेशिया के स्वतन्त्र होने तक का इतिहास]] संग्रहित है। 

इस भवन का मॉडल, बाँध राजमहल पर आधारित बताया जाता है।

## सन्दर्भ

श्रेणी:इण्डोनेशिया के संग्रहालय
काकविन कुंजरकर्ण

**काकविन कुञ्जरकर्न धर्मकथन** एक काकविन ग्रन्थ है। यह कुंजरकर्ण पर आधारित है तथापि दोनों में कुछ-कुछ अन्तर भी है। उदाहरन के लिए, चौराहे पर यक्षों की संख्या। इस काव्य ग्रन्थ की भाषा अत्यन्त सुन्दर है।

श्रेणी:जावा भाषा का साहित्य
कुंजरकर्ण

right|thumb|300px|कुञ्जरकर्ण की पाण्डुलिपि का एक पृष्ठ
**कुञ्जरकर्ण**, जावा का प्राचीन गद्य ग्रन्थ है जो 'कुंजरकर्ण' नामक यक्ष द्वारा कहा गया है। यह कथा महायान बौद्ध सम्रदाय पर आधारित है।

## इन्हें भी देखें
*काकविन कुंजरकर्ण

श्रेणी:जावा भाषा का साहित्य
फा थाट ल्वाङ

**फा थाट ल्वाङ** (लाओ: ພຣະທາດຫຼວງ or ທາດຫຼວງ, IPA: [tʰâːt lwǎːŋ] 'महान स्तूप') लाओस के विएन्तिएन (Vientiane) नगर में स्थित एक विशाल स्वर्ण-जड़ित बौद्ध स्तूप है। माना जाता है कि इसका निर्माण सर्वप्रथम तीसरी शताब्दी में हुआ था। तब से यह कई बार पुनर्निर्मित हो चुका है और सबसे ताजा पुनर्निर्माण १९३० में हुआ था जो विदेशी आक्रमणों के कारण करना पड़ा था। सामान्यतः इसे लाओस का सबसे महत्वपूर्ण राष्ट्रीय स्मारक तथा राष्ट्रीय प्रतीक माना जाता है।

center|thumb|550px

## सन्दर्भ

श्रेणी:लाओस के बौद्ध मंदिर
अंजलि मुद्रा

right|thumb|सबसे सामान्य अंजलि मुद्रा में हाथों वाली मूर्ति।
अंजलि मुद्रा (), मुख्य रूप से भारतीय धर्मों और कलाओं से जुड़ी एक हस्त मुद्रा है, जिसका साक्षात पूरे एशिया और उसके बाहर होता है। यह भरतनाट्यम्, योगाभ्यास जैसी भारतीय शास्त्रीय नृत्य मुद्राओं और अभिवादन नमस्ते का भाग है। प्रदर्शन कलाओं में, अंजलि मुद्रा दर्शकों के लिए गैर-मौखिक, दृश्य संचार का एक रूप है। यह भारतीय शास्त्रीय कलाओं की 24 संयुक्त मुद्राओं में से एक है। अंजलि मुद्रा के कई रूप हैं जैसे कि ब्रह्मंजलि।

इस मुद्रा को कई योगासनों में अन्तर्गत किया गया है। आधुनिक योग मुद्रा प्रणामासन में अंजलि मुद्रा में हाथों के साथ सीधे खड़े होना शामिल है।
## सन्दर्भ
श्रेणी:भारतीय संस्कृति
लाओस की संस्कृति

लाओस की संस्कृति और प्रथाएँ दक्षिणपूर्व एशिया के व्यापार और प्रवास के चौराहे के रूप में हजारों वर्षों में विकसित हुईं।

श्रेणी:लाओस
बहिष्कार

right|300px|अंगूठाकार|१९७६, १९८० और १९८४ में ओलम्पिक खेलों का वहिष्कार
**बहिष्कार** आमतौर पर नैतिक, सामाजिक, राजनीतिक, या पर्यावरणीय कारणों के लिए विरोध की अभिव्यक्ति के रूप में किसी व्यक्ति, संगठन या देश के उपयोग से स्वैच्छिक और जानबूझकर रोकथाम का कार्य है। बहिष्कार का उद्देश्य किसी आपत्तिजनक व्यवहार को कुछ आर्थिक नुकसान कर या नैतिक आक्रोश कर मजबूरन बदलने की कोशिश है। जब एक समान अभ्यास किसी राष्ट्रीय सरकार द्वारा कानूनित किया जाता है, तो उसे प्रतिबन्ध के रूप में जाना जाता है। 

## उल्लेखनीय बहिष्कार
* भारतियों द्वारा ब्रिटिश सामान का बहिष्कार
* अमेरिका के कहने पर 1980 ग्रीष्मकालीन ओलंपिक बहिष्कार  
* जवाब में 1984 ग्रीष्मकालीन ओलंपिक बहिष्कार
* बीडीएस संगठन द्वारा इज़राइल का बहिष्कार

## वैधता
बहिष्कार का व्यवहार की वैधता अलग-अलग है। 

## इन्हें भी देखें
* स्वदेशी आन्दोलन
* खादी
* आर्थिक प्रतिबन्ध
* मुक्त व्यापार
* निर्वासन 
* अहिंसक प्रतिरोध
* बहिष्कार, विनिवेश और प्रतिबंध

## सन्दर्भ

श्रेणी:बहिष्कार
श्रेणी:सामुदायिक संगठनीकरण
श्रेणी:प्रकारानुसार सक्रियतावाद
श्रेणी:सामूहिक दण्ड
श्रेणी:व्यवहार
निर्वासन

अंगूठाकार|''रामायण'' में राम के निर्वासन का चित्रण
**निर्वासन** में रहने का मतलब किसी के घर (यानी शहर, राज्य या देश) से दूर होना है, क्योंकि या तो वापसी के लिए अनुमति से इनकार कर दिया गया है या वापस आने पर कारावास या मृत्यु के साथ धमकी दी गई है। यह दण्ड का एक रूप हो सकता है। यद्यपि आमतौर पर किसी व्यक्तिगत स्थिति का वर्णन करने के लिए उपयोग किया जाता है, यह शब्द समूहों (विशेष रूप से जातीय या राष्ट्रीय समूहों), या पूरी सरकार के लिए भी उपयोग किया जाता है। "डायस्पोरा" और "शरणार्थी" जैसे शब्द समूह निर्वासन का वर्णन करते हैं, स्वैच्छिक हो या मजबूरन, और "निर्वासन में सरकार" एक ऐसे देश की सरकार का वर्णन करता है जिसे देश के बाहर होने के लिये मजबूर किया गया है और अपनी वैधता का तर्क उस देश के बाहर से देती है।

निर्वासन अपनी मातृभूमि से आत्मारोपित प्रस्थान भी हो सकता है। आत्म-निर्वासन को अक्सर उस व्यक्ति द्वारा विरोध के रूप में चित्रित किया जाता है, जो दावा करता है कि वह उत्पीड़न या कानूनी मामलों (जैसे कर या आपराधिक आरोप) से बचने के लिए निर्वासित हुआ है। ऐसा अगर दूसरे देश में जाना होना होता है तो वहाँ से किसी व्यक्ति को लाने की प्रक्रिया को प्रत्यर्पण कहा जाता है। कुछ मामलों में अपदस्थ राष्ट्रप्रमुख को तख़्ता पलट या सरकार के अन्य परिवर्तन के बाद निर्वासन में जाने की इजाजत दी जाती है, जिससे शांतिपूर्ण परिवर्तन हो सकता है या न्याय से बचने की अनुमति मिलती है।

## इन्हें भी देखें
* दल-बदल

श्रेणी:निर्वासन
श्रेणी:प्रकारानुसार दण्ड
श्रेणी:उत्पीड़न
ध्रुवीय वृत्त

**ध्रुवीय वृत्त** (polar circle) पृथ्वी के उत्तरी गोलार्ध में 66°33′47.2″ उत्तर के अक्षांश पर स्थित आर्कटिक वृत्त और दक्षिणी गोलार्ध में 66°33′47.2″ दक्षिण के आक्षांश पर स्थित अंटार्कटिक वृत्त में से किसी एक को बोला जाता है। इन से आगे ध्रुवों की ओर जाने पर पृथ्वी के ध्रुवीय क्षेत्र आरम्भ हो जाते हैं। प्रत्येक ध्रुवीय वृत्त से उसके सम्बन्धित ध्रुव तक के क्षेत्र में साधारण रूप से अत्यन्त शीत जलवायु रहती है। यहाँ हर वर्ष में कम-से-कम एक 24 घंटों का काल होता है जिसमें सूरज क्षितिज से ऊपर दिखता है।

## इन्हें भी देखें
* आर्कटिक वृत्त
* अंटार्कटिक वृत्त

## सन्दर्भ

श्रेणी:अक्षांश रेखाएँ
अंतर्हिमयुगीय

भूविज्ञान में **अंतर्हिमयुगीय काल** (interglacial period), जिसे कभी-कभी केवल **अंतर्हिमयुगीय** (interglacial) भी कहा जाता है, दो हिमयुगों के बीच का वह समय होता है जिसमें पृथ्वी का औसत तापमान हिमयुगों से अधिक होता है और हिमयुगों में विस्तृत हिमचादरें या तो बहुत सिकुड़ जाती हैं या समाप्त ही हो जाती हैं। यह अंतर्हिमयुगीय काल हज़ारों वर्षों तक चलता है। इस समय पृथ्वी एक अंतर्हिमयुगीय काल में है जो नूतनतम युग (Holocene) कहलाता है और आज से 11,700 वर्ष पहले अत्यंतनूतन युग (Pleistocene) के अंत में आरम्भ हुआ था।

## इन्हें भी देखें
* हिमयुग
* हिमचादर

## सन्दर्भ

*
ओलिगोसीन युग

**ओलिगोसीन युग** (Oligocene epoch) पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 3.39 करोड़ वर्ष पहले आरम्भ हुआ और 2.3 करोड़ वर्ष पहले तक चला। यह पेलियोजीन कल्प (Paleogene) का भाग था। इस से पहले इयोसीन युग (Eocene) था और इसके बाद पेलियोजीन कल्प समाप्त हुआ और नियोजीन कल्प (Neogene) का पहला युग, मध्यनूतन युग (Miocene), शुरु हुआ।

## इन्हें भी देखें
* भूवैज्ञानिक युग
* पेलियोजीन कल्प
* इयोसीन युग

## सन्दर्भ

श्रेणी:भूवैज्ञानिक युग
श्रेणी:पेलियोजीन कल्प
*
पेलियोसीन युग

**पेलियोसीन युग** (Paleocene epoch), जिसे **पुरानूतन युग** भी कहते हैं, पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 6.6 करोड़ वर्ष पहले आरम्भ हुआ और 5.6 करोड़ वर्ष पहले तक चला। यह पेलियोजीन कल्प (Paleogene) और नूतनजीवी महाकल्प (Cenozoic) का सर्वप्रथम युग था। इस से पहले मध्यजीवी महाकल्प (Mesozoic) के अंतिम कल्प, चाकमय कल्प (Cretaceous), चल रहा था। पेलियोसीन युग के अंत होने पर इयोसीन युग (Eocene) आरम्भ हुआ। पेलोयोजीन कल्प ( तथा पेलोयोसीन युग) और चाकमय कल्प की समय-सीमा पर क्रीटेशस-पैलियोजीन विलुप्ति घटना हुई जिसमें डायनासौर समेत पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।

## इन्हें भी देखें
* भूवैज्ञानिक युग
* पेलियोजीन कल्प
* इयोसीन युग
* क्रीटेशस-पैलियोजीन विलुप्ति घटना

## सन्दर्भ

श्रेणी:भूवैज्ञानिक युग
श्रेणी:पेलियोजीन कल्प
*
पूर्व चाकमय युग

**पूर्व चाकमय युग** (Early Cretaceous epoch), जिसे **निचला चाकमय युग** (Lower Cretaceous epoch) भी कहते हैं, चाकमय कल्प (Cretaceous) के दो भूवैज्ञानिक युगों में से एक है, जो वार्तमान से 14.6 करोड़ वर्ष पूर्व से लेकर 10 करोड़ वर्ष पूर्व तक चला। इस कालखंड में कई नई डायनासौर जातियाँ अस्तित्व में आई। इसी युग में सपुष्पक पौधे (यानि फूल वाले पौधे) और पक्षी पहली बार पृथ्वी पर क्रम-विकास से उत्पन्न हुए। पूर्व चाकमय युग से पहले जुरैसिक कल्प (Jurassic) चल रहा था और उसके बाद उत्तर चाकमय युग आया।

## इन्हें भी देखें
* चाकमय कल्प (Cretaceous)
* जुरैसिक कल्प (Jurassic)

## सन्दर्भ

*
श्रेणी:चाकमय कल्प
चाकमय
पूना ताम्रफलक

**पूना ताम्रपट्ट--** *एक मात्र अप्रत्यक्ष उल्लेख चन्द्रगुप्त द्वितीय की विवाहिता प्रभावती गुप्ता (जो वाकाटक नरेश रूद्रसेन द्वितीय की पत्नी) [ यह विवाह   संभवतः 380 ई. में हुआ था।] के *'पूना ताम्रपट्ट**  में **धारण गोत्र** का बताया।''

***पूना ताम्रपट्ट*'  चन्द्रगुप्त द्वितीय ने नागकुल  में उत्पन्न कुबेरनागा के साथ विवाह किया था। **पूना ताम्रपट्ट** में पूर्वी गुप्तलिपी का प्रयोग किया गया। इसमें वाकाटक वंशावली के स्थान पर गुप्त वंशावली मिलती है*

*'अग्निपुराण*' में *धारण गोत्र ब्राहम्णों को बताया।''
शेख ज़ायद क्रिकेट स्टेडियम

**शेख ज़ायद क्रिकेट स्टेडियम** () अबू धाबी, संयुक्त अरब अमीरात में स्थित एक क्रिकेट मैदान है। यह मैदान मई २००४ में $२३ मिलियन की लागत से तैयार होकर खोला गया था, जिसका उद्घाटन प्रथम श्रेणी के मैच के साथ नवंबर में स्कॉटलैंड और केन्या के बीच इंटरकांटिनेंटल कप में खेला गया था।

## सन्दर्भ

## बाहरी कड़ियाँ
* World Stadiums - Sheikh Zayed Cricket Stadium in Abu Dhabi
* Sheikh Zayed Stadium - United Arab Emirates - Cricket Grounds - ESPN Cricinfo

श्रेणी:विश्व के स्टेडियम
श्रेणी:विश्व के प्रमुख खेल मैदान
श्रेणी:संयुक्त अरब अमीरात के क्रिकेट स्टेडियम
सस्ती वायुसेवा

right|thumb|300px|'''साउथवेस्ट एयरलाइन्स''' विश्व की सबसे सस्ती वायुसेवा है।
**सस्ती वायुसेवा** (लो-कॉस्ट एयरलाइन) उन वायु सेवाओं को कहते हैं जो अपेक्षाकृत बहुत कम मूल्य पर वायुसेवाएँ प्रदान करतीं हैं। प्रायः 
सस्ती वायुसेवाओं में कुछ परम्परागत सेवाएँ/सुविधाएँ नहीं दी जातीं हैं जिसके फलस्वरूप य सस्ती पड़तीं हैं। भोजन, सामान, सीट निर्धारण आदि सुविधाएँ अतिरिक्त मूल्य चुकाकर ली जा सकतीं हैं। जुलाई २०१४ को यूएसए में कार्यरत साउथवेस्ट एयरलाइन्स विश्व की सबसे सस्ती वायुसेवा थी।

श्रेणी:व्यापार मॉडल
सरकार का बजट

किसी सरकार के वार्षिक आय और व्यय का कथन उस **सरकार का बजट** कहलाता है। सरकार का बजट प्रायः विधिवत ढंग से वित्तमन्त्री द्वारा एक नियत तिथि को प्रस्तुत किया जाता है, इसे विधायिका पारित करती है और मुख्य कार्यकारी या राष्ट्रपति अपनी स्वीकृति देते हैं। बजट में, आरम्भ हो रहे वित्तीय वर्ष के लिए, सरकार को होने वाली सम्भावित आय (राजस्व) तथा प्रस्तावित व्यय का विस्तृत विवरण होता है।

## इन्हें भी देखें
*भारत का केंद्रीय बजट

श्रेणी:बजट
जगत जाखड़

** जगत सिंह जाखड़ ** हरियाणवी सिनेमा के सुप्रसिद्ध अभिनेता थे। उन्होंने दर्जन भर हरियाणवी फ़िल्मों में कार्य किया। जिनमें चन्द्रावल सबसे सफल फ़िल्म रही और इसी फिल्म ने जाखड़ को हरियाणा का सुपरस्टार बना दिया। जगत जाखड़ जी ने हरियाणवी फिल्म चंद्रावल में सूरज का रोल अदा करने के बाद जो ख्याति प्राप्त की वो अभूतपूर्व थी वर्ष 2011 में चंडीगढ़ के एक अस्पताल में जगत जाखड़ ने अन्तिम सांस ली।

## सन्दर्भ

श्रेणी:हरियाणवी अभिनेता
श्रेणी:1956 में जन्मे लोग
श्रेणी:२०११ में निधन
दुबई अंतरराष्ट्रीय क्रिकेट स्टेडियम

**दुबई अंतरराष्ट्रीय क्रिकेट स्टेडियम**, पहले इसे *दुबई स्पोर्ट्स सिटी क्रिकेट स्टेडियम* के नाम से भी जाना जाता था, जो दुबई, संयुक्त अरब अमीरात में स्थित एक क्रिकेट स्टेडियम है। यह स्टेडियम देश के तीन स्टेडियमों में से एक है, अन्य दो में एक शारजाह क्रिकेट स्टेडियम और एक अबू धाबी में शेख ज़ायद क्रिकेट स्टेडियम हैं। इस मैदान मेंं दर्शकों की अधिकतम क्षमता २५,००० है।

दुबई स्पोर्ट्स सिटी के अंदर दुबई इंटरनेशनल क्रिकेट स्टेडियम के अलावा भी छोटे-छोटे दो क्रिकेट ग्राउंड है जिनके नाम हैं, आईसीसी क्रिकेट अकैडमी ग्राउंड नंबर वन और आईसीसी क्रिकेट स्टेडियम ग्राउंड नंबर 2|

## सन्दर्भ

श्रेणी:विश्व के स्टेडियम
श्रेणी:विश्व के प्रमुख खेल मैदान
श्रेणी:संयुक्त अरब अमीरात के क्रिकेट स्टेडियम
बाल भिमराव

***बाल भिमराव*** (मराठी: ***बाळ भिमराव***) प्रकाश नारायण जाधव द्वारा दिग्दर्शित मराठी फिल्म हैं। इसे ९ मार्च २०१८ को प्रदर्शित किया गया। भीमराव आम्बेडकर का बाल्य जीवन पर आधारीत यह फिल्म है। 

फिल्म में आम्बेडकर के बचपण की यातनाएँ, अपमान और संघर्ष का चित्रण है। इसमें मनीष कांबले आम्बेडकर की बाल्य भूमिका में तथा मोहन जोशी, विक्रम गोखले, किशोरी शहाणे, निशा भगत और प्रेमा किरण इन कलाकारों की भूमिकाएँ हैं। फिल्म के गीतों का गायन सुरेश वाडकर, शंकर महादेवन आदि ने किया हैं। इस फिल्म के संकलन प्रियांत हंडोरे ने किया हैं l

## कलाकार
* मनीष कांबले – बाबासाहेब आंबेडकर
* मोहन जोशी – 
* विक्रम गोखले – रामजी मालोजी सकपाल, आम्बेडकर के पिता
* किशोरी शहाणे – 
* प्रेमा किरण – 
* निशा भगत –
* इंदरदेव यादव -

## गीते
गीत व गायक
* गाडीवान दादा
* फाटलेल्या काळजातील – सुरेश वाडकर
* भीम जन्मला

## गायक
* सुरेश वाडकर 
* शंकर महादेवन
* अरविंदर सिंह
* निशा भगत
* आशालता भगत 
* अश्विनी कांबले

## सन्दर्भ

श्रेणी:2018 की फ़िल्में
श्रेणी:मराठी_फ़िल्में 
श्रेणी:भीमराव आम्बेडकर के नाम पर चीजें
श्रेणी:भारतीय फ़िल्में
श्रेणी:भीमराव_आम्बेडकर_पर_बनी_फ़िल्में
हेडियाई इओन

**हेडियाई इओन** (Hadean Eon) पृथ्वी के भूवैज्ञानिक इतिहास की चार इओन में से सबसे पहला है। इसका आरम्भ आज से 4.5 अरब वर्ष पूर्व पृथ्वी की रचना के साथ हुआ था। इसका अंत आज से 4 अरब वर्ष पूर्व आर्कियाई इओन के आरम्भ के साथ हुआ। हेडियाई इओन के शुरु में पृथ्वी सूरज के ग्रहीय मंडल में बनी और अत्यंत गरम थी जिस कारणवश इसपर भूमि के स्थान पर पिघला हुआ लावा था, लेकिन समय के साथ इसका तापमान गिरकर 230 °सेंटीग्रेड तक आ गया। इसका वायुमंडल कार्बन डाईऑक्साइड से भरपूर था और आज के वायुमंडल से बहुत भिन्न था। उस समय पृथ्वी पर जीवन बिलकुल नहीं था।

## नामोत्पत्ति
हेडीस प्राचीन यूनान में नरक का राजा था। पृथ्वी के निर्माण के तुरंत बाद उसपर परिस्थितियाँ नरक-जैसी थी, जिस कारण से उस इओन का नाम "हेडियाई इओन" रखा गया।

## इन्हें भी देखें
* आर्कियाई इओन
* इओन (भूवैज्ञानिक)

## सन्दर्भ

*
श्रेणी:भूवैज्ञानिक इओन
श्रेणी:कम्ब्रियापूर्व महाइओन
श्रेणी:पृथ्वी का भूवैज्ञानिक इतिहास
नियोआर्कियाई महाकल्प

**नियोआर्कियाई महाकल्प** (Neoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 280 करोड़ (यानि 2.8 अरब) वर्ष पहले आरम्भ हुआ और 250 करोड़ (2.5 अरब) वर्ष पहले अंत हुआ। इस महाकल्प में ऑक्सीजन प्रकाश-संश्लेषण आरम्भ हुआ, जिसमें कुछ जीव वायुमण्डल में ऑक्सीजन छोड़ने लगे। इस महाकल्प के अंत के साथ-साथ आर्कियाई इओन का भी अंत हुआ और प्राग्जीवी इओन (Proterozoic) आरम्भ हुआ। इस महाकल्प से पहले मीसोआर्कियाई महाकल्प (Mesoarchean) चल रहा था।

## इन्हें भी देखें
* महाकल्प (भूवैज्ञानिक)
* आर्कियाई इओन (Archean)

## सन्दर्भ

श्रेणी:आर्कियाई इओन
श्रेणी:भूवैज्ञानिक महाकल्प
श्रेणी:कम्ब्रियापूर्व महाइओन
मीसोआर्कियाई महाकल्प

**मीसोआर्कियाई महाकल्प** (Mesoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 320 करोड़ (यानि 3.2 अरब) वर्ष पहले आरम्भ हुआ और 280 करोड़ (2.8 अरब) वर्ष पहले अंत हुआ। पृथ्वी पर पाये गये सबसे प्राचीन स्ट्रोमैटोलाइट जीवाश्म इसी युग में उत्पन्न हुए थे। पृथ्वी के वायुमण्डल में कार्बन डाईऑक्साइड की सान्द्रता वर्तमान से कुछ गुना अधिक थी जिस कारण ग्रीनहाउस प्रभाव अधिक शक्तिशाली था। सूरज आज की तुलना में 70% कम कांतिमान था, इसलिए इस ग्रीनहाउस उग्रता के बावजूद तापमान आज से ज़्यादा अधिक नहीं था। इस महाकल्प से पहले पेलियोआर्कियाई महाकल्प (Paleoarchean) चल रहा था और इसके बाद नियोआर्कियाई महाकल्प (Neoarchean) आरम्भ हुआ।

## इन्हें भी देखें
* महाकल्प (भूवैज्ञानिक)
* आर्कियाई इओन (Archean)
* स्ट्रोमैटोलाइट

## सन्दर्भ

श्रेणी:आर्कियाई इओन
श्रेणी:भूवैज्ञानिक महाकल्प
श्रेणी:कम्ब्रियापूर्व महाइओन
स्ट्रोमैटोलाइट

**स्ट्रोमैटोलाइट** (Stromatolite) धारीदार अवसादी शैल होते हैं जो मूल रूप से सायनोबैक्टीरिया की परत-के-ऊपर-परत उगने से उत्पन्न होते हैं। सायनोबैक्टीरिया एक एककोशिकीय सूक्ष्मजीव होता है। स्ट्रोमैटोलाइट जीवाश्म वर्तमान से 3.7 अरब वर्ष पूर्व (यानि आर्कियाई इओन) के कालखण्ड से पाये गये हैं, और यह प्रमाणित करते हैं कि उस समय पृथ्वी पर जीवन था।

## इन्हें भी देखें
* सायनोबैक्टीरिया
* आर्कियाई इओन

## सन्दर्भ

*
श्रेणी:अवसादी जीवाश्म
श्रेणी:सायनोबैक्टीरिया
श्रेणी:जीवित जीवाश्म
पेलियोआर्कियाई महाकल्प

**पेलियोआर्कियाई महाकल्प** (Paleoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 360 करोड़ (यानि 3.6 अरब) वर्ष पहले आरम्भ हुआ और 320 करोड़ (3.2 अरब) वर्ष पहले अंत हुआ। इस महाकल्प से पहले इयोआर्कियाई महाकल्प (Eoarchean) चल रहा था और इसके बाद मीसोआर्कियाई महाकल्प (Mesoarchean) आरम्भ हुआ। पृथ्वी के सबसे प्राचीन जीवाश्म, जो 348 करोड़ वर्ष पुराने बैक्टीरिया के हैं, इसी महाकल्प में उत्पन्न हुए थे।

## इन्हें भी देखें
* महाकल्प (भूवैज्ञानिक)
* आर्कियाई इओन (Archean)

## सन्दर्भ

श्रेणी:आर्कियाई इओन
श्रेणी:भूवैज्ञानिक महाकल्प
श्रेणी:कम्ब्रियापूर्व महाइओन
इयोआर्कियाई महाकल्प

**इयोआर्कियाई महाकल्प** (Eoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 400 करोड़ (यानि 4 अरब) वर्ष पहले आरम्भ हुआ और 360 करोड़ (3.6 अरब) वर्ष पहले अंत हुआ। इस महाकल्प से पहले हेडियाई इओन (Hadean) चल रहा था और इसके बाद पेलियोआर्कियाई महाकल्प (Paleoarchean) आरम्भ हुआ। इस समय पृथ्वी के वायुमण्डल में बिलकुल भी ऑक्सीजन नहीं था। इस महाकल्प में कोई ज्ञात जीवन भी नहीं था, और सबसे प्राचीन जीवाश्म इस के बाद के पेलियोआर्कियाई महाकल्प से मिले हैं।

## इन्हें भी देखें
* महाकल्प (भूवैज्ञानिक)
* आर्कियाई इओन (Archean)
* पेलियोआर्कियाई महाकल्प (Paleoarchean)
* हेडियाई इओन (Hadean)

## सन्दर्भ

श्रेणी:आर्कियाई इओन
श्रेणी:भूवैज्ञानिक महाकल्प
श्रेणी:कम्ब्रियापूर्व महाइओन
लक्ष्मी शंकर बाजपाई

**लक्ष्मी शंकर बाजपेई** (जन्म; 10 जनवरी 1955) एक कवि, गजलकार और संवाददाता हैं। ये एआईआर आकाशवाणी में उप महानिदेशक के रूप में कार्य कर चुके है। वेनेजुएला, आयरलैंड एवं दुबई आदि बहुत से देशों में देशों में हिंदुस्तान का प्रतिनिधित्व करने वाले कवियों में  इनका शुमार है। देश-विदेश की पत्र-पत्रिकाओं में इनकी कविताएं, ग़ज़लें एवं लेख प्रकाशित होते रहते हैं। इनका ग़ज़ल संग्रह 'ख़ुशबू तो बचा ली जाए' साहित्य जगत ने बहुत प्रसिद्ध हुआ है। इनको विभिन्न सम्मानों से सम्मानित किया गया है जिसमें हिन्दी अकादमी दिल्ली का 'बाल साहित्य सम्मान', राष्ट्रभाषा गौरव सम्मान, भारतेंदु सम्मान आदि प्रमुख हैं। इनकी रचनाओं का देश-विदेश की बहुत सी भाषाओं में अनुवाद भी हो चुका है।

## सन्दर्भ

श्रेणी:1955 में जन्मे लोग
श्रेणी:जीवित लोग
श्रेणी:कानपुर के लोग
श्रेणी:भारतीय कवि
सेवु मंदिर

**सेवु** (), इण्डोनेशिया के मध्य जावा में स्थित एक महायान बौद्ध मन्दिर है। यह प्रम्बनन से ८०० मीटर उत्तर में स्थित है। इसका निर्माण ८वीं शताब्दी में हुआ था। 

इण्डोनेशिया में हिन्दू तथा बौद्ध मन्दिरों को 'चाण्डि' कहते हैं अतः जावा भाषा में इस मन्दिर को 'चाण्डि सेवु' कहते हैं, जिसका शाब्दिक अर्थ 'सहस्र मन्दिर' (एक हजार मन्दिर) है किन्तु वास्त्व में इस परिसर में २४९ मन्दिर ही हैं।  चाण्डि सेवु, इण्डोनेशिया का दूसरा सबसे बड़ा मन्दिर परिसर है (सबसे बड़ा बौद्ध मन्दिर परिसर बोरोबुदुर है। यह परिसर पास के ही प्रम्बनन मन्दिर परिसर से पहले बना हुआ है। पुरातत्वविदों का मानना है कि इस मन्दिर परिसर का मूल नाम 'मञ्जुश्रीगृह' है।

## सन्दर्भ

श्रेणी:इण्डोनेशिया के मंदिर
रामायण नृत्यनाटिका

[300px|thumb|[प्रम्बनन मन्दिर में जावा की रामायण नृत्यनाटिका]]
**रामायण नृत्यनाटिका** (इण्डोनेशिया भाषा : **Sendratari Ramayana**) , इण्डोनेशिया में रामायण के कथानक का नृत्य नाटक के रूप में प्रस्तुति है। यह अत्यन्त शैलीपूर्ण नृत्य रूप है। इसमें संगीत, नृत्य, नाटक का सम्मिश्रण होता है और प्रायः कथोपकथन नहीं होते। 

## सन्दर्भ

श्रेणी:इण्डोनेशिया की संस्कृति
श्रेणी:रामायण
शासन के स्वरूप

विश्व के विभिन्न भागों में शासनतन्त्र अलग-अलग हैं।

## इन्हें भी देखें
*लोकतंत्र

श्रेणी:लोकतंत्र
सुदर्शन झील

**सुदर्शन झील** एक कृत्रिम झील है जो काठियावाड़ के अर्ध-शुष्क क्षेत्र में स्थित है। यह झील मूल रूप से चंद्रगुप्त मौर्य द्वारा निर्मित की गई थी और बाद में विभिन्न राजवंशों के शासकों द्वारा इसके जीर्णोद्धार का कार्य किया गया।

## इतिहास

### निर्माण और प्रारंभिक काल
सुदर्शन झील का निर्माण चंद्रगुप्त मौर्य के प्रांतीय राज्यपाल पुष्यगुप्त द्वारा किया गया था। इसका उद्देश्य अर्ध-शुष्क क्षेत्र में जल संरक्षण और सिंचाई था। बाद में अशोक के शासनकाल में उसके तुषास्फ नामक राज्यपाल द्वारा इसमें जल प्रवाह के लिए नहरें जोड़ी गईं।I

### रुद्रदामन प्रथम द्वारा पुनर्निर्माण
150 ईस्वी में भारी वर्षा से झील का बाँध टूट गया, जिसके बाद रुद्रदामन ने अपने खर्चे पर इसे पुनः निर्मित कराया। उन्होंने इस कार्य के लिए प्रजा पर कोई अतिरिक्त कर नहीं लगाया।

### स्कंदगुप्त काल में पुनः मरम्मत
456 ईस्वी में झील का बाँध पुनः टूट गया। गुप्त वंश के सम्राट स्कंदगुप्त के शासनकाल में उनके प्रांतीय शासक पर्णदत्त के पुत्र चक्रपालित ने झील का जीर्णोद्धार कराया।  

## संरचना
सुदर्शन झील एक उन्नत जल प्रबंधन प्रणाली का हिस्सा थी। झील से नहरों के माध्यम से कृषि भूमि की सिंचाई होती थी। झील का बाँध 100 क्यूबिट लंबा, 68 क्यूबिट चौड़ा और 7 क्यूबिट ऊँचा था।  इसमें कई नहरों और जल निकासी प्रणालियों का निर्माण किया गया था, जिससे पूरे क्षेत्र को पानी मिलता था।

## अभिलेख
रुद्रदमन के गिरनार शिलालेख में इस झील का विस्तृत उल्लेख मिलता है:  

## इन्हें भी देखें
* रुद्रदमन का गिरनार शिलालेख
* गिरनार

## सन्दर्भ

श्रेणी:झीलें
श्रेणी:गुजरात में पर्यटन
श्रेणी:प्राचीन भारत
पल्लव लिपि

**पल्लव लिपि** या **पल्लव ग्रन्थ** एक ब्राह्मी लिपि से उत्पन्न लिपि है जिसका नाम दक्षिणी भारत के पल्लव वंश से आता है। इसे ४थी शताब्दी ईस्वी के बाद से देखा जाता है।  भारत में पल्लव लिपि ग्रन्थ लिपि में बदल गयी।  दक्षिण पूर्वी एशिया में पल्लव लिपि फैली और बाली लिपि , जावा लिपि , कावी , बेयबायिन , सोम , बर्मी , खमेर , धम्म लान्ना , थाई , लाओ  और नयी थाई लू वर्णमाला में बदल गयी ।  

२०१८ में यूनिकोड में पल्लव लिपि को शामिल करने का प्रारंभिक प्रस्ताव रखा गया।  
श्रेणी:ब्राह्मी परिवार की लिपियाँ
श्रेणी:वर्णमाला
ताय विएत यूनिकोड खण्ड

**ताय विएत** एक यूनिकोड खण्ड है जिसमें निहित वर्णों का उपयोग ताय दाम, ताय दोन और थाय सोङ भाषाएँ लिखने के लिए किया जाता है।

श्रेणी:ब्राह्मी परिवार की लिपियाँ
कदंब लिपि

**कदम्ब लिपि**, ब्राह्मी लिपि से व्युत्पन्न एक लिपि है जिसे 'पूर्व-प्राचीन कन्नड लिपि' भी कहते हैं। इसी लिपि से कन्नड में लेखन का आरम्भ हुआ। यह कलिंग लिपि से बह्त कुछ मिलती-जुलती है।

श्रेणी:ब्राह्मी परिवार की लिपियाँ
मन्नु धाकड़मैन

** मन्नु धाकड़मैन ** भारतीय हरियाणवी चलचित्र है जिसके निर्माता हंसराज हैं तथा निर्देशक दिनेश चौधरी हैं।  यह हरियाणवी सिनेमा की पहली सुपरहीरो फिल्म थी।

## सन्दर्भ

## बाहरी कडीयाँ
* मन्नु धाकड़मैन- यूट्यूब पर
श्रेणी:हरियाणवी चलचित्र
श्रेणी:2007 की फ़िल्में
लहर (पत्रिका)

**लहर** हिन्दी साहित्य की एक पत्रिका थी। इसका प्रकाशन 1957 ई० में आरंभ हुआ था। इसके संपादक थे कवि प्रकाश जैन तथा उनकी पत्नी मनमोहिनी। इस पत्रिका का हिन्दी साहित्य के इतिहास में महत्त्वपूर्ण ऐतिहासिक योगदान माना गया है।

## प्रकाशन-इतिहास
'लहर' का प्रकाशन 1957 ई० में आरंभ हुआ। यह साहित्यिक मासिक पत्रिका थी। जुलाई 1957 में उसका पहला अंक प्रकाशित हुआ और करीब 17 वर्षों तक यह पत्रिका नियमित प्रकाशित होती रही। 1974 ई० के आसपास आर्थिक तंगी के कारण यह पत्रिका बंद हो गयी। परन्तु, इसके संपादक प्रकाश जैन ने हार नहीं मानी। वे लहर को फिर से निकालने की कोशिश करते रहे। 1980 में लहर का पुनर्प्रकाशन आरंभ हुआ और 1986 तक जारी रहा।

## महत्त्व
'लहर' के प्रकाशन के दो दौरों के बीच के लगभग 6 वर्ष छोड़ देने पर लहर की प्रकाशन-अवधि लगभग 25 वर्षों का रहा। इस अवधि में इस पत्रिका ने रचनात्मक श्रेष्ठता का कीर्तिमान स्थापित कर दिया था। डॉ० मैनेजर पांडेय के शब्दों में:

'लहर' पत्रिका इसके संपादक प्रकाश जैन एवं मनमोहिनी जैन के लिए जीवन यापन का भी साधन थी। इसके बावजूद उन्होंने इसकी रचनात्मक श्रेष्ठता के क्षेत्र में कभी कोई समझौता नहीं किया। 25 वर्षों की लंबी अवधि में लहर में प्रायः कोई स्तरहीन रचना नहीं छपी। इसके एक से एक अच्छे विशेषांक निकले। 1957 का कवितांक, 1958 का कहानी अंक, विश्व कविता अंक, राजकमल चौधरी विशेषांक, मुक्तिबोध विशेषांक, नागार्जुन विशेषांक आदि। सुप्रसिद्ध कहानीकार स्वयं प्रकाश के अनुसार:

## इन्हें भी देखें

## सन्दर्भ

## बाहरी कड़ियाँ
* 'लहर और प्रकाश' पर एक साहित्यिक गोष्ठी

श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:सामाजिक पत्रिकाएँ
पॉल रड

**पॉल स्टीफन रड** (जन्म: 6 अप्रैल 1969) एक अमेरिकी अभिनेता, हास्य अभिनेता, लेखक और निर्माता हैं। 1992 में एनबीसी की नाटक श्रृंखला सिस्टर्स से अपने अभिनय करियर की शुरुआत करने से पहले, रड ने कान्सास विश्वविद्यालय और ब्रिटिश अमेरिकी ड्रामा अकादमी में थियेटर का अध्ययन किया। रड क्लूलेस (1995), रोमियो + जूलियट (1996), वेट हॉट अमेरिकन समर (2001), एंकरमैन: द लीजेंड ऑफ़ रॉन बरगंडी (2004), द 40-ईयर-ओल्ड वर्जिन (2005), नॉक्ड  अप (2007), रोल मॉडल्स (2008), आई लव यू, मैन (2009), दिस इज़ 40 (2012), एंकरमैन 2: द लीजेंड कॉन्टिन्यूज (2013) और द फंडामेंटल्स ऑफ कैरिंग (2016) में उनकी भूमिकाओं के लिए जाने जाते हैं।

मार्वल सिनेमेटिक यूनिवर्स में, उन्होंने एंट-मैन (2015), कैप्टन अमेरिका: सिविल वॉर (2016) और ऐंट-मैन एंड द वास्प (2018) में सुपरहीरो एंट-मैन की भूमिका निभाई है और वह आगामी एवेंजर्स 4 (2019) में अपनी भूमिका में वापसी करेंगे।

अपने फिल्मी कैरियर के अलावा, रड कई टेलीविजन कार्यक्रमों में भी दिखाई दिए हैं, जिनमें एनबीसी का सिटकॉम फ़्रेंड्स भी शामिल है, जिसमें उन्होंने माइक हनिगन की भूमिका निभाई थी। इसके अतिरिक्त उन्होंने टिम एंड एरिक औसम शो, ग्रेट जॉब! और पार्क एंड एंटरटेनमेंट इत्यादि कार्यक्रमों में अतिथि भूमिकाएं निभाई हैं, और लाइव कार्यक्रम सैटरडे नाईट लाइव के होस्ट रहे हैं। 1 जुलाई 2015 को रड को हॉलीवुड वॉक ऑफ फेम पर एक स्टार मिला था।

## बाहरी कड़ियाँ

* 
* 

श्रेणी:1969 में जन्मे लोग
श्रेणी:जीवित लोग
श्रेणी:अमेरिकी अभिनेता
तारक सिन्हा

**तारक सिन्हा** एक भारतीय क्रिकेट कोच थे, जो दिल्ली में सोनेट क्रिकेट क्लब चलाते थे। उनके द्वारा प्रशिक्षित खिलाड़ियों में से 12 क्रिकेटर भारत के लिए अंतरराष्ट्रीय क्रिकेट, और 100 से अधिक क्रिकेटर प्रथम श्रेणी क्रिकेट खेल चुके हैं।

## करियर
### सोनेट क्रिकेट क्लब
सिन्हा ने सीके नायडू ट्रॉफी के लिए दिल्ली की जूनियर टीम से चयन होने में नाकाम रहने के बाद 1969 में सोनेट क्रिकेट क्लब की स्थापना की। क्लब कमला नगर में बिड़ला स्कूल के मैदानों में शुरू किया गया था, जहां उन्होंने अध्ययन किया और विकेटकीपर के रूप में क्रिकेट खेला। उन्होंने उसी समय पीजीडीएवी कॉलेज में एक क्लर्क के रूप में कार्य भी किया। 20 विषम प्रशिक्षुओं और न्यूनतम सुविधाओं के प्रारंभिक दल के साथ, क्लब को दिल्ली और जिला क्रिकेट एसोसिएशन (डीडीसीए) से मान्यता नहीं मिली। क्लब को करोल बाग के अजमल खान उद्यान में स्थानांतरित किया गया ताकि शहर के अन्य हिस्सों के क्रिकेटरों को भी प्रशिक्षित किया जा सके। प्रमुख टूर्नामेंटों में कई प्रमुख क्लबों के खिलाफ़ जीत के बाद, क्लब को 1971 में डीडीसीए से संबद्धता मिली और उसे डी डिवीजन से ए डिवीजन में पदोन्नत किया गया। क्लब फिर से राजधानी कॉलेज में स्थानांतरित किया गया जहां इसे बेहतर सुविधाएं मिलीं।

क्लब पिछले कुछ वर्षों में सभी प्रमुख ट्रॉफियाँ जीतने में कामयाब रहा है। इसने अपने आप को सरकार द्वारा संचालित तथा बहुत सी बेहतर सुविधाओं से परिपूर्ण नेशनल इंस्टीट्यूट ऑफ स्पोर्ट (एनआईएस) के एक प्रबल प्रतिद्वंदी के रूप में भी स्थापित किया है। अतुल वासन के मुताबिक, "एनआईएस ने समृद्ध बच्चों को क्रिकेटर बनाया है जबकि सोनेट ने मुख्य रूप से मध्यम और निम्न मध्यम वर्ग के लड़कों को प्रोत्साहित किया है।" 2000 के दशक की शुरूआत में यह क्लब दिल्ली विश्वविद्यालय के दक्षिण परिसर में श्री वेंकटेश्वर कॉलेज में स्थानांतरित हो गया गया, जो अब तक के लिये इसका आधार बना हुआ है। क्लब से प्रशिक्षित कई क्रिकेटरों ने भी सिन्हा को क्लब चलाने में मदद की है।

### उल्लेखनीय पूर्व प्रशिक्षित क्रिकेटर
क्लब में सिन्हा के तहत प्रशिक्षित अंतरराष्ट्रीय क्रिकेटर:

* सुरिंदर खन्ना
* रणधीर सिंह
* मनोज प्रभाकर
* रमन लांबा
* अजय शर्मा
* संजीव शर्मा
* अतुल वासन
* अंजुम चोपड़ा
* आशीष नेहरा
* आकाश चोपड़ा
* शिखर धवन
* अनुज कुमार
* दीपक कुमार
* ऋषभ पंत

### राष्ट्रीय और अंतरराष्ट्रीय कार्य
भारतीय क्रिकेट नियंत्रण बोर्ड ने सिन्हा को दिल्ली का कोच नियुक्त किया था, और उसके तहत टीम ने 1985-86 सत्र में अपना चौथा रणजी खिताब जीता था। 2001-02 में उन्हें राष्ट्रीय महिला टीम का मुख्य कोच नियुक्त किया गया था, जब मिताली राज और झूलन गोस्वामी अपना पहला अंतरराष्ट्रीय मैच खेल रही थीं। उनके कार्यकाल के दौरान टीम दक्षिण अफ्रीका में अपनी पहली विदेशी टेस्ट शृंखला जीतने में, और इंग्लैंड को 4-0 से हराने में कामयाब रही थी। 2002 में उन्हें दिल्ली जूनियर टीमों को प्रशिक्षित करने के लिए नियुक्त किया गया; जिसके बाद राज्य ने अंडर-15, अंडर-19 और अंडर-22 आयु समूहों में कई टूर्नामेंट जीते।

राजस्थान क्रिकेट संघ (आरसीए) ने 2010 में सिन्हा को अपने अकादमियों के निदेशक मंडल में सेवा देने के लिये आग्रह किया। वह प्लेट डिवीजन से राजस्थान की 2010-11 के सत्र में अपने पहले रणजी ट्रॉफी खिताब में जीत की यात्रा का हिस्सा रहे। आरसीए से बाहर निकलने के बाद, उन्हें एक अन्य प्लेट डिवीजन टीम झारखंड के कोच के रूप में नियुक्त किया गया, जिसे वह 2012-13 के सीज़न में पहली बार रणजी नॉकआउट चरण तक ले गये।

## सन्दर्भ

श्रेणी:भारतीय क्रिकेट कोच
श्रेणी:जीवित लोग
श्रेणी:दिल्ली के लोग
श्रेणी:1950 में जन्मे लोग
एमसीसी त्रिकोणी सीरीज 2018

**2018 एमसीसी त्रि-राष्ट्र श्रृंखला** एक क्रिकेट टूर्नामेंट था जिसे 29 जुलाई 2018 को इंग्लैंड में लॉर्ड्स में आयोजित किया गया था। सीरीज़ ने नेपाल, नीदरलैंड और मैरीलेबोन क्रिकेट क्लब (एमसीसी) को ट्वेंटी-20 फिक्स्चर के रूप में खेले गए मैचों के साथ दिखाया। नेपाल और नीदरलैंड के बीच तीसरा मुकाबला अंतरराष्ट्रीय क्रिकेट परिषद (आईसीसी) द्वारा पूर्ण ट्वेंटी-20 अंतरराष्ट्रीय (टी20ई) की स्थिति दी गई थी।

बारिश ने सभी तीन मैचों को प्रभावित किया। पहले दो फिक्स्चर दोनों तरफ छह ओवर कम हो गए थे। तीसरे और अंतिम मैच में, खेल के केवल 16.4 ओवर संभव था, जिसके परिणामस्वरूप खेल खत्म नहीं हुआ। नेपाल और नीदरलैंड ने श्रृंखला साझा की।

## अंक तालिका

## टी-20 सीरीज
### पहला टी-20

### दूसरा टी-20

### तीसरा टी-20

## सन्दर्भ

श्रेणी:क्रिकेट प्रतियोगितायें
निवेश ऑफसेट वोल्टता

right|thumb|300px|एक वास्तविक ऑप-ऐम्प का ट्रान्सफर वैशिष्ट्य (ओपेन लूप में); इस वैशिष्ट्य में क्षैतिक्ष-अक्ष पर दोनों पिनों के बीच की वोल्टता तथा ऊर्ध्व-अक्ष पर आउटपुट वोल्टता प्लॉट की गयी है। इस ग्राफ से पता चलता है कि इस ऑप-ऐम्प का निवेश ऑफसेट वोल्टेज लगभग ०.५ मिलीवोल्ट है। ग्राफ से यह भी पता चलता है कि यदि दोनों इनपुट पिनों के बीच शून्य वोल्ट हो (अर्थात दोनों पिनें परस्पर शॉर्टेड हों) तो आउटपुट शून्य नहीं बल्कि ६ वोल्ट होगा।

किसी ऑप ऐम्प को ओपेन-लूप में रखते हुए, आउटपुट को शून्य करने के लिए दोनों इनपुट पिनों के बीच जितना वोल्टेज लगाना पड़ता है उसे उस ऑप-ऐम्प का निवेश ऑफसेट वोल्टता (input offset voltage Vos) कहते हैं। एक आदर्श ऑप-ऐम्प का इनपुट ऑफसेट वोल्टेज शून्य होना चाहिए किन्तु सामान्य कार्यों के लिए डिजाइन किए गये सस्ते ऑप-ऐम्प का इनपुट ऑफसेट वोल्टेज १ मिलिवोल्ट से लेकर १० मिलिवोल्ट तक होता है। कुछ ऑप-ऐम्प में इनपुट ऑफ़सेट को शून्य बनाने के लिए एक अलग से पिन दी गयी होती है (इनपुट ऑफसेट नल पिन) जिस पर एक रेजिस्टर डिवाइडर से कुछ वोल्टेज लगाकर ऑफसेट को कुछ माइक्रोवोल्ट की सीमा में लाया जा सकता है। किन्तु समस्या यह होती है कि एक बार ऑफसेट को शून्यकर लेने के बाद भी तापमान के बदलने पर पुनः कुछ ऑफसेट आ जाता है। 'चॉपर ऐम्प्लिफायर' नामक ऑप-ऐम्प में अन्दर ही ऐसी व्यवस्था रहती है कि इसका आउटपुट तापमान के बदलने पर भी शून्य के निकट बना रहता है। 

## सन्दर्भ
श्रेणी:ऑप-ऐम्प
स्वाहा

हिन्दू धर्म और बौद्ध धर्म में मन्त्रों के अन्त में **स्वाहा** उच्चारित किया जाता है जो उस मन्त्र के अन्त का सूचक है। इसे चीनी भाषा में 薩婆訶, sà pó hē, जापानी भाषा में sowaka, तिब्बती भाषा में སྭཱཧཱ་, (soha) कहते हैं। इसका शाब्दिक अर्थ है 'अच्छी तरह से कहा गया' या 'सुभाषित'। यज्ञ करते समय 'स्वाहा' बोला जाता है। सम्भवतः स्वाहा, सु+आह से बना है जिसका अर्थ 'अच्छी तरह से कहा' हुआ। 

**स्वाहा** धुएँ की देवी और अग्नि देव की पत्नी हैं।

## कथा

## सन्दर्भ

श्रेणी:संस्कृत शब्द
छोटी बहू

**छोटी बहू** से इनका उल्लेख हो सकता हैं:- 

* ''छोटी बहू'' (1971 फ़िल्म), राजेश खन्ना और शर्मिला टैगोर अभिनीत फ़िल्म 
* ''छोटी बहू'' (1994 फ़िल्म), दीपक तिजोरी और शिल्पा शिरोडकर अभिनीत फ़िल्म 
* ''छोटी बहू'' (धारावाहिक), ज़ी टीवी पर प्रसारित पारिवारिक धारावाहिक
उत्तर चाकमय युग

**उत्तर चाकमय युग** (Late Cretaceous epoch), जिसे **ऊपरी चाकमय युग** (Upper Cretaceous epoch) भी कहते हैं, मध्यजीवी महाकल्प (Mesozoic) के चाकमय कल्प (Cretaceous) के दो भूवैज्ञानिक युगों में से एक है, जो वार्तमान से 10 करोड़ वर्ष पूर्व से लेकर 6.6 करोड़ वर्ष पूर्व तक चला। उत्तर चाकमय से पहले पूर्व चाकमय युग चल रहा था और इसके बाद चाकमय कल्प और मध्यजीवी महाकल्प दोनों का अंत हुआ और नूतनजीवी महाकल्प (Cenozoic) तथा उसके पेलियोजीन कल्प (Paleogene) का आरम्भ हुआ। उत्तर चाकमय युग में प्रसिद्ध डायनासौर, टायरानोसौरस, का उत्तर अमेरिका में राज था, लेकिन स्तनधारी लगभग सभी छोटे आकार के थे। पेलोयोजीन कल्प और उत्तर चाकमय युग की समय-सीमा पर क्रीटेशस-पैलियोजीन विलुप्ति घटना हुई जिसमें डायनासौर समेत पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।

## इन्हें भी देखें
* चाकमय कल्प (Cretaceous)
* पेलियोजीन कल्प (Paleogene)
* क्रीटेशस-पैलियोजीन विलुप्ति घटना

## सन्दर्भ

*
श्रेणी:चाकमय कल्प
चाकमय
छोटी बहू (1971 फ़िल्म)

**छोटी बहू** 1971 की हिन्दी फिल्म है। यह फिल्म के॰ बी तिलक द्वारा निर्देशित है। फिल्म में शर्मिला टैगोर, राजेश खन्ना, निरूपा रॉय और आई॰ एस॰ जौहर हैं। संगीत कल्याणजी आनंदजी द्वारा है। फिल्म बॉक्स ऑफिस पर सफल रही थी। कहानी मूल रूप से बंगाली उपन्यास "बिंदुर छेले" पर आधारित है, जिसे प्रसिद्ध बंगाली लेखक शरतचंद्र चट्टोपाध्याय ने लिखा है। यह फिल्म 1969 और 1971 के बीच राजेश खन्ना की लगातार 17 हिट फिल्मों में से एक है। इसमें दो नायक वाली फिल्मों *मर्यादा* और *[[अंदाज़ (1971 फ़िल्म)|अंदाज़]]* को उनकी 15 एकल एकल हिट फिल्मों में गिना गया।

## संक्षेप
राधा (शर्मिला टैगोर) एक अमीर व्यापारी की एकमात्र बेटी है। वह मिर्गी से पीड़ित है। मधु (राजेश खन्ना) एक युवा डॉक्टर है, जो गांव में अभ्यास करता है। वह अपने बड़े भाई श्रीराम (तरुण बोस) और भाभी सीता (निरूपा रॉय) के साथ रहता है। एक स्थानीय अयोग्य चिकित्सक जिसका कारोबार माधु के अभ्यास से बिगड़ गया वह, बीमारी को छुपाकर मधु और राधा के बीच रिश्ता करता है। मधु उसकी समस्या जाने बिना उससे शादी करता है।

शादी के तुरंत बाद, मधु और उसके परिवार के सदस्यों को राधा की बीमारी के बारे में पता चला और वे उसे स्वीकार करते हैं क्योंकि शादी पहले ही हो चुकी है। यह देखने के बाद कि राधा का दौरा गोपी (श्रीराम और सीता के पुत्र) के संपर्क से कम हो गया, सीता ने उसे रखने को दे दिया। राधा बहुत खुश महसूस करती है और गोपी की देखभाल अपने बेटे के रूप में करती है।

साल बीत चुके हैं और गोपी अब सात साल की उम्र में, राधा को अपनी मां के रूप में सोचता है। जब तक कि मधु और श्रीराम की बहन पारो अपने पति और बेटे के साथ रहने के लिए नहीं आती है तब तक हालात ठीक होते हैं। उनके बेटे निकू (मेहमूद जूनियर) ने अपने चंचल रवैये के साथ गोपी को भी बिगाड़ दिया। बाद में, पारो ने राधा और सीता के बीच गलतफहमी शुरू कर दी, जो राधा की निर्दोषता और सीता की उदासीनता के कारण बड़े स्तर पर जाती हैं। इसके अलावा, पारो गोपी को डराती है कि अगर वह अपनी मां को देखता है, तो वह मर जाएगी। भयभीत गोपी राधा से दूर रहता है, इससे राधा की पीड़ा बड़ती है। धीरे-धीरे, वह बीमार पड़ती है और उसकी हालत गंभीर हो जाती है। जबकि गोपी के व्यवहार से हर कोई परेशान होता है, निकू सावधानीपूर्वक उसके व्यवहार के कारण को निकाल लेता है। वह सभी को बताता है। हर कोई पारो को डांटता है और गोपी को आश्वस्त करता है कि अगर वह उससे बात करता है तो उसकी मां मर नहीं जाएगी। गोपी राधा के पास आता है और उसकी बीमारी दूर हो जाती है। राधा और सीता के बीच भी कड़वाहट दूर हो जाती है और वे पहले जैसे ही खुशी से रहना शुरू करते हैं।

## मुख्य कलाकर
* शर्मिला टैगोर ... राधा
* राजेश खन्ना ... मधु
* शशिकला ... पारो
* निरूपा रॉय ... सीता
* आई॰ एस॰ जौहर ... प्रेमनाथ (निकू के पिता)
* सारिका ... गोपी
* मेहमूद जूनियर ... निकू
* मास्टर सूरज
* तरुण बोस ... श्रीराम
* शिवराज ... राधा के पिता
* पी जयराज ... राजाराम रामप्रसाद बहादुर
* सत्येंद्र कपूर ... वैदजी अवतार
* राधािका रानी
* इरशाद पंजतन ... नौकर
* चंद्रमा भदुरी ... गंगा
* मास्टर रतन

## संगीत

## बाहरी कड़ियाँ
* 

श्रेणी:1971 में बनी हिन्दी फ़िल्म
श्रेणी:कल्याणजी–आनंदजी द्वारा संगीतबद्ध फिल्में
इवैंजलीन लिली

**निकोल इवैंजलीन लिली** (जन्म: 3 अगस्त 1979) एक कनाडाई अभिनेत्री और लेखिका हैं। वह एबीसी की शृंखला लॉस्ट (2004-10) में केट ऑस्टेन की भूमिका निभाने के लिए प्रसिद्ध हुई, जिसके लिए उन्होंने एक स्क्रीन एक्टर्स गिल्ड पुरस्कार जीता और उन्हें एक गोल्डन ग्लोब पुरस्कार नामांकन मिला। इसके अतिरिक्त वह द हर्ट लॉकर (2008) में कॉनी जेम्स, रियल स्टील (2011) में बेली टैलेट और द हॉबिट फिल्म श्रृंखला (2012-14) में टॉरियल की भूमिकाऐं निभाने के लिए भी जानी जाती हैं।

मार्वल सिनेमेटिक यूनिवर्स में उन्होंने एंट-मैन (2015), और ऐंट-मैन एंड द वास्प (2018) में सुपरहीरो होप वैन डायन / वास्प की भूमिका निभाई है, और वह आगामी एवेंजर्स 4 (2019) में अपनी भूमिका में वापसी करेंगी।

## सन्दर्भ

## बाहरी कड़ियाँ

* 
* 

श्रेणी:1979 में जन्मे लोग
श्रेणी:जीवित लोग
श्रेणी:कनाडा के लोग
श्रेणी:अभिनेत्री
माइकल पैन्या

**माइकल एंथनी पैन्या** (जन्म 13 जनवरी 1976) एक अमेरिकी अभिनेता और संगीतकार हैं। उन्होंने क्रैश (2004), वर्ल्ड ट्रेड सेंटर (2006), शूटर (2007), ऑब्जर्व एंड रिपोर्ट (2009), टॉवर हेस्ट (2011), बैटल: लॉस एंजिल्स (2011), एंड ऑफ़ वॉच (2012), गैंगस्टर स्क्वाड (2013), अमेरिकन हसल (2013), फ्यूरी (2014), फ्रोंटेरा (2014), द मार्शियन (2015), कोलैटरल ब्यूटी (2016), चिप्स (2017) और ए रिंकल इन टाइम (2018) जैसी कई फिल्मों में अभिनय किया है।

मार्वल सिनेमेटिक यूनिवर्स में उन्होंने एंट-मैन (2015) और ऐंट-मैन एंड द वास्प (2018) में लुइस की भूमिका निभाई है।

## बाहरी कड़ियाँ
* 
* Q&A Sessions: Michael Peña
* Lions for Lambs interview

श्रेणी:1976 में जन्मे लोग
श्रेणी:जीवित लोग
श्रेणी:अमेरिकी अभिनेता
पेटन रीड

**पेटन टकर रीड** (जन्म: 3 जुलाई 1964) एक अमेरिकी टेलीविजन और फिल्म निर्देशक है। वह डाउन विद लव, यस मैन, ब्रिंग इट ऑन, और द ब्रेक-अप जैसी कॉमेडी फिल्मों के साथ-साथ ऐंट-मैन और 2018 की इसकी अगली कड़ी, ऐंट-मैन एंड द वास्प जैसी सुपरहीरो फिल्मों को निर्देशित करने के लिए जाने जाते हैं।

## फिल्मोग्राफी
**फीचर फिल्म **
* *ब्रिंग इट ऑन* (2000)
* *डाउन विद लव* (2003)
* *द ब्रेक-अप* (2006)
* *यस मैन* (2008)
* *[[ऐंट-मैन (फ़िल्म)|ऐंट-मैन]]* (2015)
* *[[ऐंट-मैन एंड द वास्प]]* (2018)

**टेलीविज़न**
* *बैक टू द फ्यूचर* (1991)
* *द कंप्यूटर वोर टेनिस शूज* (1995 रीमेक)
* *द लव बग* (1997 रीमेक)
* *द विएर्ड एल शो* (1997)
* *मिस्टर शो विद बॉब एंड डेविड* (सीजन 4 के 5 एपिसोड, 1998)
* *अपराइट सिटिज़न्स ब्रिगेड* (2000)
* *कश्मीरी माफिया* (2008; पायलट)
* *न्यू गर्ल* (2011)
* *द गुडविन गेम्स* (2012)

**वेबसीरीज**
* *ऑन सिनेमा* (2015) स्वयं के रूप में (विशेष उपस्थिति)

**डॉक्यूमेंट्री/लघु फिल्में**
* *बैक टू द फ्यूचर: द राइड* (पटकथा लेखक) (1991)
* *द सीक्रेट्स ऑफ़ द बैक टू द फ्यूचर ट्राइलॉजी* (1990)
* *थ्रू द आईज ऑफ़ फारेस्ट गंप* (मेकिंग ऑफ़) (1994)

**विज्ञापन**
* "प्रेटी खाकी" (जीएपी के लिए, 2/28/2005)

## सन्दर्भ

## बाहरी कड़ियाँ

*
*Photograph (at *The Break-Up* premiere)
*Digitally Obsessed Interview
*MoviePoopShoot.com Interview (for *Down With Love*)
*DVDFile.com Interview (for *Bring It On*)
*BTTF.com Interview (for the *Back to the Future* documentary)

श्रेणी:1964 में जन्मे लोग
श्रेणी:अमेरिकी फिल्म निर्देशक
श्रेणी:जीवित लोग
राष्ट्रीय उद्यमिता लघु व्यवसाय विकास संस्थान

**राष्ट्रीय उद्यमिता लघु व्यवसाय विकास संस्थान** (एनआईईएसबीयूडी), भारत के सुक्ष्‍म लघु मध्‍यम उद्यम मंत्रालय के अंतर्गत एक प्रमुख संस्‍थान है जो लघु उद्योग और लघु  व्‍यवसाय के क्षेत्र में उद्यमिता विकास में शामिल विभिन्‍न संस्‍थानों और एजेंसियों की गतिविधियों को समायोजित व प्रशिक्षित करता है और उनकी निगरानी करता है। एनआईईएसबीयूडी ने पश्चिम बंगाल, उत्तराखंड, उत्तर प्रदेश, मध्य प्रदेश, हरियाणा, दिल्ली, राजस्थान, ओडिशा, बिहार, झारखंड, छत्तीसगढ़, पंजाब, जम्मू-कश्मीर, गुजरात और केन्द्र शासित प्रदेश चंडीगढ़ में दिसंबर,2011 तक 35 हजार युवाओं के उद्यम और कौशल विकास के लिए एक महत्वपूर्ण परियोजना शुरू की है। एनआईईएसबीयूडी सूक्ष्म लघु मध्यम उद्यम मंत्रालय के तहत कार्यरत अनेक संस्थानों में से एक है। 

## कार्य
* सर्वाधिक रोजगार के लिए कौशल की पहचान करना
* विचारो के आदान-प्रदान के लिए राष्ट्रीय और अंतर्राष्ट्रीय मंच
* उद्यमिता को बढ़ावा देना

## इन्हें भी देखें
* राष्ट्रीय सूक्ष्म लघु मध्यम उद्यम संस्थान (एनआईएमएसएमई), हैदराबाद 
* भारतीय उद्यमिता संस्थान गुवाहाटी
* भारतीय उद्यमिता विकास संस्थान

श्रेणी:भारत में उद्यमिता
समायोजन (विधि)

विधि के अनुसार, **समायोजन** (adjustment) शब्द का उपयोग विभिन्न सन्दर्भों में होता है। कुछ मुख्य सन्दर्भ इस लेख में दिये गये हैं।

; प्रमुख सन्दर्भ
* सामान्य ऋण
* बीमा
* लेखा
* विधि के नियम
* प्रवजन
* श्रम कानून
* कराधान
* वास्तविक सम्पत्ति (Real Estate)
* व्यवसाय

## इन्हें भी देखें
*समायोजन (मनोविज्ञान)

## बाहरी कड़ियाँ
*समायोजन क्या है?

श्रेणी:विधिक शब्दावली
नकदी प्राप्ति

**नकदी प्रवाह** या **नकदी प्राप्ति** (कैश फ्लो), धन के वास्तविक या आभासी आवागमन का वर्णन करता है।

## इन्हें भी देखें
*नकदी प्रप्ति विवरण

श्रेणी:लेखाकरण
नकदी प्रप्ति विवरण

वित्तीय लेखांकन में, **नकद प्रवाह विवरण** (Cash flow statement) एक वित्तीय विवरण है जो यह दर्शाता है कि बैलेंस शीट खातों और आय में परिवर्तन कैश और नकद समकक्षों को कैसे प्रभावित करते हैं। नकद प्रवाह किसी व्यापार में उपयोग की जाने वाली वह राशि है जो व्यवसाय के ही किसी कार्य के लिए व्यवसाय से बाहर स्थानांतरित की जाती है। जिसे नकद प्रवाह विवरण में दर्शाया जाता है।

श्रेणी:लेखा शास्त्र
ग्वादर बन्दरगाह

**ग्वादर पोर्ट (Gwadar Port)** पाकिस्तान के बलूचिस्तान प्रांत के ग्वादर में स्थित एक गहरे समुद्र का बन्दरगाह है। इस बन्दरगाह चीन-पाकिस्तान आर्थिक गलियारे (सीपीईसी) योजना में मुख्य माना जाता है और इसे महत्वाकांक्षी वन बेल्ट, वन रोड और समुद्री सिल्क रोड परियोजनाओं के बीच एक लिंक माना जाता है।

## सन्दर्भ

श्रेणी:पाकिस्तान के बंदरगाह
माशूक

**माशूक** 1992 में बनी हिन्दी भाषा की प्रेमकहानी फ़िल्म है। इसमें अयूब ख़ान और आयशा जुल्का प्रमुख भूमिकाओं में हैं। फिल्म तो लोकप्रिय नहीं रही लेकिन इसके गीत प्रसिद्धि पाए हैं। विशेषकर "कौन हो तुम जो दिल में" और "ओ यारा कैसे तेरी बेवफाई" सदाबहार गीत हैं। 

## संक्षेप
सुमन राय एक अमीर परिवार से संबंधित है और दो भाइयों, केदारनाथ और संदीप के साथ एक कोठी ​​में रहती है। वह शंकर कुमार (किरण कुमार) नामक एक मध्यम वर्गीय व्यक्ति के साथ प्यार में पड़ जाती है। वह उसे अपने भाइयों से मिलवाती है, जो उसे पूरी तरह से खारिज कर देते हैं। वह लोग सुमन को उससे मिलने से मना कर देते हैं। इसके बजाय सुमन उससे शादी कर लेती है। इस पर नाराज, संदीप विवाह को रोकने के लिए एक बंदूक लेकर जाता है। उसके और शंकर के बीच एक झड़प होती है और संदीप की मौत हो जाती है। 

पुलिस शंकर को गिरफ्तार करती है और अदालत के सामने उसे पेश करती है। अदालत उसे दोषी नहीं मानती। लेकिन केदारनाथ (प्राण) उसे दोषी मानता है और अब उसे अपनी बहन के साथ कोई लेना-देना नहीं है। सुमन शंकर और उसके छोटे भाई करण के साथ रहती है। सालों बाद, करण (अयूब ख़ान) बड़ा हो गया और साथी सहकर्मी, निशा (आयशा जुल्का) से प्यार करता है। करण यह नहीं जानता कि निशा केदारनाथ की बेटी है और न तो शंकर और न ही केदारनाथ उन्हें एक-दूसरे को देखने की इजाजत देंगे। अगर वे एक साथ बने रहें, तो इतिहास को दोहराने की संभावना है।

## मुख्य कलाकार
* अयूब ख़ान - करन कुमार 
* आयशा जुल्का - निशा 
* किरण कुमार - शंकर कुमार 
* बीना बैनर्जी - सुमन कुमार 
* प्राण - केदारनाथ 
* रज़ा मुराद - 

## संगीत

## बाहरी कड़ियाँ

* 

श्रेणी:1992 में बनी हिन्दी फ़िल्म
छोटी बहू (1994 फ़िल्म)

**छोटी बहू** 1994 में बनी हिन्दी भाषा की नाटक फिल्म है। इसमें दीपक तिजोरी, शिल्पा शिरोडकर और बिन्दू प्रमुख भूमिकाओं में हैं।

## संक्षेप
रवि अपने अंधे पिता के साथ एक मध्यम वर्गीय परिवार में रहता है; माँ दुर्गा; विवाहित बहन मोहिनी, जो अपने पति और ससुराल के मुकाबले ज्यादा समय यहीं बिताती है; सौतेला भाई आदर्श, उसकी पत्नी सीता और उनका बेटा राजू; भाई बादल और उसकी पत्नी शोभा। दुर्गा को हमेशा अपने बेटों पर बहुत उम्मीद थी और वह चाहती थी कि वे अमीर लड़कियों से विवाह करें ताकि उन्हें नकदी, आभूषण, सोने और कपड़े के माध्यम से बहुत दहेज मिल सके।

दुर्भाग्य से, उसके सौतेले बेटे ने सीता के साथ प्यार में पड़ गया, जो एक गरीब परिवार से है और उससे विवाह किया। मामलों को और खराब बनाने के लिए, बादल ने शोभा के साथ प्रेम-विवाह किया, जिससे भी दहेज नहीं मिला था। आखिरकार, रवि ने राधा से विवाह किया जो एक अनाथ है अपने अपने मामा और उनकी पत्नी के साथ गरीबी के साथ रहती है और इसमें कोई दहेज नहीं था। शादी के बाद, रवि रोजगार के कारणों से शहर छोड़ देता है।

## मुख्य कलाकार
* दीपक तिजोरी - रवि 
* शिल्पा शिरोडकर - राधा 
* बिन्दू - दुर्गा 
* कादर ख़ान - दुर्गा का पति 
* रीमा लागू - सीता 
* सुष्मिता मुखर्जी - मोहिनी 
* अजीत वाच्छानी - आदर्श 
* अनंत महादेवन - बादल 
* कुनिका - शोभा 
* अवतार गिल - राधा के मामा 
* टीकू तलसानिया -

## संगीत

## बाहरी कड़ियाँ
* 

श्रेणी:1994 में बनी हिन्दी फ़िल्म
श्रेणी:नदीम–श्रवण द्वारा संगीतबद्ध फिल्में
ग्रीनिच माध्य समय

लन्दन के शाही ग्रीनिच वेधशाला के माध्य सौर समय को **ग्रीनिच माध्य समय**   माना गया है। यह वहाँ की मध्यरात्रि से आरम्भ होता है (अर्थात मध्यरात्रि को समय = ०) ।  किन्तु पहले यह मध्याह्न से भी आरम्भ हुआ माना जाता था। इसके अलावा अन्य प्रकार से भी ग्रीनिच माध्य समय की गणना की जाती रही है। अतः इसका उपयोग सही-सही समय बताने के लिए नहीं किया जा सकता (जब तक पूरा सन्दर्भ न दिया गया हो।)।

## इन्हें भी देखें
* समन्वयित विश्वव्यापी समय

श्रेणी:समय मापन प्रणालियाँ
जोहिला नदी

**जोहिला नदी** (Johila River) भारत के मध्य प्रदेश राज्य में बहने वाली एक नदी है। यह सोन नदी की एक उपनदी है, जो स्वयं गंगा नदी की उपनदी है। जोहिला का उद्गम मध्य प्रदेश के अनूपपुर ज़िले में अमरकंटक से 10 किमी दूर मैकल पहाड़ियों में ज्वालेश्वर नामक स्थान में होता है। इसका सोन नदी में विलय उमरिया ज़िले की मानपुर तहसील में होता है।

## विवरण
यह नदी ज्वालेश्वर की पहाडियों से निकलकर राजेन्द्रग्राम के होते हुए उमरिया जिले के केल्हारी गाव में  सोन नदी में मिल जाती है। जोहिला पुष्पराजगढ़ के ओर से छोर तक अमरकंटक के जालेश्वर भुंडाकोना से लेकर उमरिया जिले की ओर बहती है। अमरकंटक में उत्तर पूर्व में स्थित भुंडाकोना पहाड़ से जोहिला उत्तर की ओर नीचे उतरती है, जहां पोडकी गांव के पास उसे रोक कर जोहिला जलाशय बनाया गया है जिससे पोंडी गांव में स्थित शासकीय कृषि फार्म में सिंचाई की जाती है। कृषि फार्म पोंड़ी के आगे जोहिला ताली व डोनिया गांव से बहते हुए राजेन्द्रग्राम पहुंचती है ।उमरिया जिले में यह पाली,नोरोजाबाद नगर की सीमा बनाते बहते हुए सलैया,छीदहा,रायपुर,चेचरिया ग्राम होते हुए कुल लम्बाई १७० किलो मीटर बहने के बाद दशरथ घाट में सोन नदी में मिल जाती है | जोहिला नदी में उमरिया जिले की मंगठार में विशाल जोहिला बांध बनाकर संजय गांधी सुपर थर्मल पावर बिरसिंहपुर की स्थापना की गई है |संजय गांधी थर्मल पावर प्लांट की 1,340.00 मेगावाट की स्थापित क्षमता है।[1] इस बिजली घर की पहली इकाई को मार्च 1993 में चालू किया गया था। संयंत्र के लिए पानी पास के जोहिला बांध जो जोहिला नदी पर निर्मित तथा 1810 हेक्टेयर में फैला हुआ है से लिया जाता है। संयंत्र के लिए कोयले की साउथ इस्टर्न कोलफील्ड्स लिमिटेड की खानों से रेल द्वारा आपूर्ति की जाती है।

## इन्हें भी देखें
* सोन नदी
* गंगा नदी
* मैकल पर्वतमाला
* अमरकंटक

## सन्दर्भ

श्रेणी:मध्य प्रदेश की नदियाँ
श्रेणी:सोन नदी की उपनदियाँ
श्रेणी:अनूपपुर ज़िला